**PRE BOARD EXAMINATION 2022-23**

**कक्षा 10**

**विषय हिंदी अ'002**

**निर्धारित समय 3 घंटे अधिकतम अंक 80**

**1. इस प्रश्न पत्र में 2 खंड हैं - खंड 'अ 'और खंड 'ब'**

**2. खंड 'अ ' में कुल 10 वस्तुपरक प्रश्न पूछे गए हैं। सभी प्रश्नों में उपप्रश्न दिए गए हैं। दिए गए निर्देशों का पालन करते हुए प्रश्नों के उत्तर दीजिए ।**

**3. खंड 'ब 'में 8 वर्णात्मक प्रश्न पूछे गए हैं। प्रश्नों में आंतरिक विकल्प दिए गए हैं। दिए गए निर्देशों का पालन करते हुए प्रश्नों के उत्तर दीजिए ।**

**खंड- 'अ 'वस्तुपरक प्रश्न**

**अपठित गद्यांश**

**1. नीचे दिए गए गद्यांश को ध्यानपूर्वक पढ़िए और उस पर आधारित प्रश्नों के उत्तर लिखिए- (5X1=5)**

यह एक सर्वविदित तथ्य है कि मानवीय गुणों का अधिकाधिक विकास विपरीत परिस्थितियों में ही होता हैं। जीवन में सर्वत्र इस सत्य के उदाहरण भरे हुए हैं । कष्ट और पीड़ा आंतरिक वृत्तियों के परिशोधन के साथ ही एक ऐसी दृढ़ता को जन्म देते हैं जो मनुष्य को तप्त स्वर्ण की भांति खरा बनाती है । विपत्तियों के पहाड़ से टकराकर उसका बल बढ़ता है। ह्रदय में ऐसी अद्भुत वृत्ति का जन्म होता है कि एक बार कष्टों से जूझकर फिर वह उनको खेल समझने लगता है। उसके हृदय में विपत्तियों को ठोकर मार कर अपना मार्ग बना लेने की वीरता उत्पन्न हो जाती है। मन की भांति ही शरीर की दृढ़ता शारीरिक श्रम के द्वारा आती है। शारीरिक परिश्रम उसके शरीर को बलिष्ट बनाता है। विपत्तियों तथा परिश्रम की अग्नि में तपकर शरीर लौह इस्पात बन जाता है। एक शायर ने कहा है कि 'मुश्किलें इतनी पड़ी मुझ पर की आसा हो गई ',तो वह इस सत्य से परिचित था। चारित्रिक दृढ़ता के लिए जो कार्य कष्टों का आधिक्य करता है ,शारीरिक दृढ़ता के लिए वही श्रम करता है। दोनों ही ऐसे हथौड़े हैं जो पीट-पीटकर शरीर और मन में इस्पाती दृढ़ता को जन्म देते हैं ।

**निम्नलिखित प्रश्नों के उत्तर का सही विकल्प चुनकर उत्तर लिखिए-**

**1. विपरीत परिस्थितियों में किसका विकास होता है ?**

(क)मानवीय गुणों का (ख)मानव का

(ग)बल का (घ)श्रम का

**2. मनुष्य को सोने जैसा शुद्ध बनाने में क्या सहायक है ?**

(क) शरीर की दृढ़ता (ख) मन की दृढ़ता

(ग) आंतरिक दृढ़ता (घ) विपतियों से टकराव

**3. विपत्तियों के बीच अपना मार्ग बना लेने की क्षमता कब उत्पन्न होती है?**

(क) बाधाओं से बचकर (ख) कष्टों से खेलकर

(ग) कष्टों से जूझकर (घ) साधन संपन्न बनकर

**4 .विपत्तियों में तपकर दृढ़ हुए मन की भांति परिश्रम की अग्नि में तपकर शरीर कैसा बन जाता है?**

(क) लोह इस्पात (ख) दुर्बल

(ग) निर्बल (घ) कमजोर

**5. गद्यांश का उपयुक्त शीर्षक हो सकता है ---**

(क) मन और शरीर (ख) मानसिक पीड़ा और शारीरिक कष्ट

(ग) मन और शरीर की दृढ़ता (घ) मानव का विकास

**2. नीचे दो पद्यांश दिए गए हैं । किसी एक पद्यांश को ध्यानपूर्वक पढ़िए और उस पर आधारित प्रश्नों के उत्तर**

**लिखिए - (5X1=5)**

हर संध्या को इसकी छाया सागर- सी लंबी होती है,

हर सुबह वही फिर गंगा की चादर -सी लंबी होती है ।

इसकी छाया में रंग गहरा

है देश हरा, परदेश हरा,

हर मौसम है संदेश- भरा

इसका पद - तल छूनेवाला

वेदों की गाथा गाता है ।

गिरिराज हिमालय से भारत का कुछ ऐसा ही नाता है ।

जैसा यह अटल,अडिग अविचल वैसे ही हैं भारतवासी

है अमर हिमालय धरती पर ,तो भारत वासी अविनाशी

क्यों क्या हमको ललकारे

हम कभी ना हिंसा से हारे

दुख देकर हम को क्या मारे

गंगा का जल जो भी पी ले, वह दुख में भी मुस्कुराता है

गिरिराज हिमालय से भारत का कुछ ऐसा ही नाता है ।

**निम्नलिखित प्रश्नों के उत्तर का सही विकल्प चुनकर उत्तर लिखिए-**

**1. 'है देश हरा परदेश हरा 'कथन में 'हरा' से क्या तात्पर्य है -**

(क) हरा रंग (ख) हरे खेत

(ग) संपन्नता (घ) खुशहाली

**2 .हिमालय को 'गिरिराज' क्यों कहा गया है ?**

(क) सर्वप्रिय होने के कारण (ख) परम पवित्र होने के कारण

(ग) सर्वोच्च होने के कारण (घ) दर्शनीय होने के कारण

**3. हिमालय के प्रभाव से भारत में कौन सा गुण दिखाई पड़ता है--**

(क) स्थिरता (ख) अजेयता

(ग) सुंदरता (घ) पवित्रता

**4. भारतीय किसी के ललकारने से नहीं डरते क्योंकि -**

(क) उन्हें चुनौती स्वीकार करने की आदत है । (ख) वे किसी से नहीं डरते।

(ग) वे वीर और साहसी होते हैं । (घ) उन्हें हिंसा से नहीं डराया जा सकता ।

**5. गंगा जल ग्रहण करने वाला ---**

(क) सुखो में मग्न रहता है (ख) दुखों में प्रसन्न रहता है

(ग) हृदय से उदार होता है (घ) परोपकारी होता है

**अथवा**

मैं जब कभी अकेला होता हूँ ,मुझे मेरी माँ का प्यार याद आता है,

सोचकर वक्त के उस दौर को मेरा रोम- रोम

हर्षित हो जाता है ।

याद आता है जब माँ मेरी मुझे सप्रेम खिलाया करती थी

दुलारती हुई - सी वह मुझे गोदी में बिठाया करती थी ,

नाज - नखरो को भी वह मेरे तब हँस- हँस के उठाया करती थी ।

याद आता है जब कभी मैं रोता था , वह मुझे सीने से लगाया करती थी ,

बेटा मेरा शेर बनेगा ,कहती हुई वह मुझे दूध पिलाया करती थी ।

याद आता है जब कभी मैं डरता था, ममता भरे आँचल में वह मुझे छुपाया करती थी ,

और सुना मीठी लोरी वह मुझे सुलाया करती थी

याद आता है वह अँधेरा देख जिससे मैं घबराता था ,

दौड़ के फिर माँ से लिपट मैं जाता था ,

फेर हाथ सिर पर वह मेरे तब डर को दूर भगाया करती थी ।

अब याद आता है, हर वह पल माँ की ममता में एक गहराई थी,

माँ के आँचल की ठंडी छाँव में ,अपने बचपन की

अनमोल घड़िया कुछ इस तरह मैंने बिताई थीं।

**निम्नलिखित प्रश्नों के उत्तर का सही विकल्प चुनकर उत्तर लिखिए-**

**1. निम्नलिखित में से कौन सी बात कवि को याद नहीं आती ?**

(क) माँ द्वारा प्रेम पूर्वक भोजन कराना (ख) सप्रेम अपनी गोदी में बिठाना

(ग) रोते समय अपने सीने से लगाना (घ) शरारत करते समय डाँटना

**2. 'नाज- नखरे उठाना 'मुहावरे का सही अर्थ है-**

(क) प्रेम करना (ख) हर तरह की इच्छा पूरी करना

(ग) गलत - सही सभी बातों को मानना (घ) इनमें से कोई नही

**3.' माँ की ममता में एक गहराई थी 'पंक्ति का अर्थ है -**

(क) माँ का प्यार कभी समाप्त होने वाला नहीं था (ख) माँ का प्यार मन की गहराइयों से निकलने वाला था

(ग) माँ का प्यार स्थाई नहीं था (घ) इनमें से कोई नहीं

**4.' बचपन की घड़ियां 'का क्या अर्थ है-**

(क) बचपन में कवि जो घड़ी पहनते थे (ख) बचपन में जिन घड़ियों से कवि खेलते थे

(ग) बचपन की बातें (घ) बचपन में बिताया एक-एक पल

**5. 'ठंडी छाँव' में 'ठंडी' किस प्रकार का पद है--**

(क) गुणवाचक विशेषण (ख) परिमाणवाचक विशेषण

(ग) व्यक्तिवाचक संज्ञा (घ) अव्यय

**3.निम्नलिखितमें से किन्हीं चार प्रश्नों के उत्तर लिखिए - (1X4=4)**

**1.'मैं जानती थी कि सुमन जरूर नृत्य करेगी । '**

वाक्य में कौन सा उपवाक्य का भेद है ?

(क) विशेषण उपवाक्य (ख) क्रिया विशेषण उपवाक्य

(ग) सर्वनाम वाक्य (घ) संज्ञा उपवाक्य

**2.रचना के आधार पर वाक्य कितने प्रकार के होते हैं ?**

(क) दो (ख) तीन

(ग) चार (घ) पाँच

**3.'मैंने उसे उठाया और खाना खिलाया । ' रचना के आधार पर वाक्य का भेद बताइए -**

(क) सरल वाक्य (ख) संयुक्त वाक्य

(ग) मिश्र वाक्य (घ) आज्ञावाचक वाक्य

**4.निम्नलिखित में से सरल वाक्य बताइए -**

(क) यदि तुम मुझसे मिलना चाहते हो तो मेरे पास आओ ।

(ख) शिकारी शिकार करते हैं इसलिए बाघ कम होते जा रहे हैं ।

(ग) भ्रष्टाचार के कारण ईमानदार व्यक्ति पीछे रह जाता है ।

(घ) यदि बोलना नहीं आता तो चुप रहिए ।

**5.निम्नलिखित वाक्यों में मिश्र वाक्य है --**

(क) उसने पुलिस को देखा और उसे पसीना छूट गया । (ख) उसने पुस्तकालय जाकर रामायण पढ़ी ।

(ग) यदि परिश्रम नहीं करोगे तो पछताना पड़ेगा । (घ) अध्यापक के सामने सभी छात्र शांत रहते हैं ।

**4. निम्नलिखितमें से किन्हीं चार प्रश्नों के उत्तर लिखिए – (1X4=4)**

**1. 'हलवाई द्वारा स्वादिष्ट मिठाइयां बनाई गई ।' इस वाक्य में प्रयुक्त वाच्य भेद है -**

(क) कर्तवाच्य (ख) कर्मवाच्य

(ग) भाववाच्य (घ) मिश्रवाच्य

**2.'अमित निबंध लिख रहा है' इस वाक्य का कर्मवाच्य में रूपांतरण होगा--**

(क) अमित ने निबंध लिखा । (ख) अमित के द्वारा निबंध लिखा जा रहा है ।

(ग) अमित निबंध लिखेगा । (घ) अमित निबंध लिख रहा था ।

**3.'पक्षी रात में सोते हैं ' इस वाक्य का भाववाच्य में रूपांतरण होगा -**

(क) पक्षियों से रात में सोया जाएगा । (ख) पक्षियों द्वारा रात में सोया गया था।

(ग) पक्षी रात में सोएंगे । (घ) पक्षियों से रात में सोया जाता है ।

**4.कर्तवाच्य में प्रधानता होती है --**

(क) कर्म की ` (ख) भाव की

(ग) कर्ता की (घ) करण की

**5 .'माला चित्र बनाती है।' इस वाक्य में प्रयुक्त वाच्य भेद है -**

(क) कर्तवाच्य (ख) कर्मवाच्य

(ग) भाववाच्य (घ) संज्ञावाच्य

**5. निम्नलिखितमें से किन्हीं चार प्रश्नों के उत्तर लिखिए (1X4=4)**

**1.जल्दी चलो, वर्षा होने वाली है ।-- रेखांकित पद का पद परिचय है -**

(क) रीतिवाचक क्रिया विशेषण होने वाली है क्रिया की विशेषता क्रिया की विशेषता

(ख) स्थान वाचक क्रिया विशेषण ('होने वाली है' क्रिया की विशेषता )

(ग) संबंधबोधक अव्यय ('होने वाली है ' क्रिया की विशेषता )

(घ) कालवाचक क्रिया विशेषण (' होने वाली है' क्रिया की विशेषता )

**2. अनुराग ने काला कोट पहना है। रेखांकित पद का परिचय है-**

(क) व्यक्तिवाचक संज्ञा ,पुर्लिंग, एकवचन, कर्मकारक

(ख) जातिवाचक संज्ञा ,पुर्लिंग, बहुवचन, कर्ताकारक

(ग) व्यक्तिवाचक संज्ञा,पुर्लिंग एकवचन, कर्मकारक

(घ) जातिवाचक संज्ञा, पुर्लिंग,एकवचन, कर्ताकारक

**3 . श्यामा पत्र लिख रही है ।- रेखांकित पद का परिचय है -**

(क) सकर्मक क्रिया, एक वचन, पुल्लिंग, वर्तमान काल

(ख) सकर्मक क्रिया , बहुवचन , स्त्रीलिंग , वर्तमान काल

(ग) अकर्मक क्रिया, बहुवचन ,स्त्रीलिंग ,वर्तमान काल

(घ) अकर्मक क्रिया, एकवचन, स्त्रीलिंग ,वर्तमान काल

**4 .गीता ने चार लीटर दूध मँगवाया ।- रेखांकित पद का परिचय है -**

(क) गुणवाचक विशेषण, एकवचन ,पुल्लिंग,' दूध' विशेष्य की विशेषता

(ख) परिमाणवाचक विशेषण, बहुवचन, पुलिंग , 'दूध 'विशेष्य की विशेषता

(ग) परिमाणवाचक विशेषण ,पुलिंग , 'दूध' विशेष्य की विशेषता

संख्यावाचक विशेषण, बहुवचन ,पुलिंग, 'दूध' विशेष्य की विशेषता

**5 .हाय ! उसके जीवन में कितने दुख हैं ।- रेखांकित पद का परिचय है -**

(क) अव्यय ,विस्मयादिबोधक ,शोक सूचक

(ख) अव्वय ,समुच्चयबोधक , हर्ष सूचक

(ग) निपात , संबोधन

(घ) अव्यय , विस्मयादिबोधक , हर्ष सूचक

**6. निम्नलिखितमें से किन्हीं चार प्रश्नों के उत्तर लिखिए (1X4=4)**

**1.फूल हँसे , कलियाँ मुस्काई ।' प्रस्तुत काव्य की पंक्ति में अलंकार है --**

(क) मानवीकरण अलंकार (ख) उपमा अलंकार

(ग) रूपक अलंकार (घ) अतिशयोक्ति अलंकार

**2 .सिर फट गया उसका वहीं,मानो अरुण का घड़ा ।**

(क) उत्प्रेक्षा अलंकार (ख) उपमा अलंकार

(ग) अतिशयोक्ति अलंकार (घ) रूपक अलंकार

**3 .जहाँ किसी काव्य में विषय का बढ़ा चढ़ा कर चमत्कार पूर्ण वर्णन किया जाता है उसे कहते है -**

(क) अतिशयोक्ति अलंकार (ख) उपमा अलंकार

(ग) रूपक अलंकार (घ) श्लेष अलंकार

**4.' जो रहीम गति दीप की,कुल कपूत गति सोय।**

**बारे उजियारो करें ,बढ़ें अँधेरों होय ।।'**

**प्रस्तुत काव्य की पंक्ति में अलंकार है-**

(क) उपमा अलंकार (ख) उत्प्रेक्षा अलंकार

(ग) श्लेष अलंकार (घ) अतिशयोक्ति अलंकार

**5.अलंकार के कितने भेद है**

(क) एक (ख) आठ

(ग) दो (घ) पाँच

**पाठ्य पुस्तक**

**7. निम्नलिखित गद्यांश को पढ़कर प्रश्नों के सर्वाधिक उपयुक्त विकल्प का चयन कीजिए- (5X1=5)**

इसने उन्हें यश प्रतिष्ठा तो बहुत दी ,पर अर्थ नहीं और शायद गिरती आर्थिक स्थिति ने ही उनके व्यक्तित्व के सारे सकारात्मक पहलुओं को निचोड़ना शुरू कर दिया । सिकुड़ती आर्थिक स्थिति के कारण और अधिक विस्फारित उनका अहम उन्हें इस बात तक की अनुमति नहीं देता था कि वे कम- से- कम अपने बच्चों को तो अपनी आर्थिक विवशताओं का भागीदार बनाएं । नवाबी आदतें, अधूरी महत्वाकांक्षाए , हमेशा शीर्ष पर रहने के बाद हाशिए पर सरकते चले जाने की यातना क्रोध बनकर हमेशा माँ को कँपाती -थरथराती रहती थीं । अपनों के हाथों विश्वासघात की जाने कैसी गहरी चोटें होंगी वे जिन्होंने आंख मूंद कर सबका विश्वास करने वाले पिता को बाद के दिनों में इतना शक्की बना दिया था कि जब -तब हम लोग भी उसकी चपेट में आते ही रहते ।

**निम्नलिखित प्रश्नों के उत्तर का सही विकल्प चुनकर उत्तर लिखिए-**

**1.किस कार्य ने लेखिका के पिता को अत्यधिक यश और प्रतिष्ठा दिलायी, किन्तु रूपया- पैसा नहीं ?**

(क) अंग्रेजी -हिन्दी शब्दकोश का लेखन (ख) अध्यापन

(ग) व्यापार (घ) पत्रकारिता

**2.किस कारण से लेखिका के पिता के व्यक्तित्व के सारे सकारात्मक पहलू धीरे-धीरे कम होते चले गए ?**

(क) बढ़ती हुआ बीमारी (ख) पत्नी का कर्कश स्वाभाव

(ग) लेखिका का घर छोड़कर चले जाना (घ) गिरती हुई आर्थिक स्थिति

**3. कौन सी बात उन्हें बच्चों को अपनी आर्थिक विवशताओं का भागीदार बनाने से रोकती थी?**

(क) उनका संकोची स्वाभाव (ख) बच्चों का गैर जिम्मेदाराना रवैया

(ग) उनका अहम (घ) उनका मौन

**4. लेखिका के पिता के अत्यधिक क्रोधी हो जाने का क्या कारण हो सकता है?**

(क) उनकी नवाबों जैसी आदतें, जो छूट न सकीं (ख) अधूरी महत्वाकांक्षाएं

(ग) शीर्ष पर बने रहने के बाद हाशिए पर धकेल दिये जाने की टीस (घ) उपरोक्त सभी

**5. वो क्या था ,जिसने बाद के दिनों में पिता को इतना शक्की बना दिया था ?**

(क) पद प्रतिष्ठा (ख) विश्वासघात

(ग) सम्मान पाने की अभिलाषा (घ) धनलोलुपता

**8. निम्नलिखित प्रश्नों के उत्तर का सही विकल्प चुनकर उत्तर लिखिए- (1X2=2)**

**1. भगत की संगीत साधना का चरम उत्कर्ष कब देखा गया?**

(क) रामनवमी के अवसर पर (ख) दीपावली के दिन

(ग) उनके बेटे की मृत्यु पर (घ) उपरोक्त में से कोई नहीं

**2.बिस्मिल्लाह खां की पहचान किस रूप में होती है ?**

(क) तबलावादक के रूप में (ख) शहनाई वादक के रूप में

(ग) हारमोनियम वादक के रूप में (घ) मृदंग वादक के रूप में

**9. निम्नलिखित पद्यांश को पढ़कर प्रश्नों के सर्वाधिक उपयुक्त विकल्पों का चयन कीजिए- (5X1=5)**

तार सप्तक में जब बैठने लगता है उसका गला

प्रेरणा साथ छोड़ती हुई उत्साह अस्त होता हुआ

आवाज से राख जैसा कुछ गिरता हुआ

तभी मुख्य गायक को ढाढस बँधाता

कहीं से चला आता है संगतकार का स्वर

कभी-कभी यो ही दे देता है उसका साथ

यह बताने के लिए कि वह अकेला नहीं है

और यह कि फिर से गाया जा सकता है

गाया जा चुका राग

और उसकी आवाज में जो एक हिचक साफ सुनाई देती है

या अपने स्वर को ऊँचा न उठाने की जो कोशिश है

उसे विफलता नहीं, उसकी मनुष्यता समझा जाना चाहिए ।

**निम्नलिखित प्रश्नों के उत्तर का सही विकल्प चुनकर उत्तर लिखिए-**

**1.तार सप्तक का क्या अर्थ है --**

(क) सरगम के ऊँचे स्वर (ख) एक विशेष राग

(ग) एक ओजपूर्ण गीत (घ) एक प्रकार का वाद्य यंत्र

**2. कौन सा कथन "आवाज से राख जैसा कुछ गिरने " का आशय प्रकट करता है --**

(क) तार सप्तक में ऊंचे स्वर में गाते रहने से मुख्य गायक का गला बैठने लगता है और उसकी आवाज डूबने लगती है ।

(ख) उसका स्वर भंग होकर टूटने-सा लगता है और बुझता चला जाता है ।

(ग) ऊँचे स्वर में गाते रहने के कारण गायक का उत्साह मंद पड़ने लगता है और उसके स्वर की मधुरता समाप्त होने लगती है ।

(घ) उपरोक्त सभी कथन सही है ।

**3.मुख्य गायक को यह एहसास कौन दिलाता है कि वह अकेला नहीं है ?**

(क) श्रोतागण (ख) वाद्य यंत्र को बजाने वाले

(ग) गीत लेखक (घ) संगतकार

**4.संगतकार की आवाज में एक हिचक क्यों मौजूद रहती है ?**

(क) संगतकार अक्सर हीन भावना से ग्रस्त होता है ।

(ख) संगतकार में ऊँचे स्वर में गाने की योग्यता नहीं होती ।

(ग) संगतकार की सदैव यह कोशिश रहती है कि मुख्य गायक की आवाज का प्रभाव कम न हो जाए ।

(घ) गायन में संगतकार की रुचि मुख्य गायक की अपेक्षा कम ही होती है ।

**5.संगतकार के धीमे स्वर में क्या निहित रहती है ?**

(क) प्रेरणा (ख) मनुष्यता

(ग) विफलता (घ) पीड़ा

**10. निम्नलिखित प्रश्नों के उत्तर का सही विकल्प चुनकर उत्तर लिखिए- (1X2=2)**

**1. गोपियां उद्धव के योग के संदेश को किसके लिए उपयुक्त बताती हैं ?**

(क) अत्यधिक चतुर और विद्वान के लिए (ख) अस्थिर मन वाले लोगों के लिए

(ग) जिनकी मति फिर गई हो उनके लिए (घ) संत महात्मा और ज्ञानी मनुष्यों के

**2. 'अट नहीं रही है' कविता में कवि ने किस मास की मादकता का वर्णन किया है ?**

(क) फागुन मास की (ख) कार्तिक मास की

(ग) सावन मास की (घ) आषाढ़ मास की

**खंड 'ब' वर्णनात्मक प्रश्न**

**11 . निम्नलिखित में से किन्हीं चार प्रश्नों के उत्तर लगभग 25 से 30 शब्दों में लिखिए- (2X3=6)**

1. लखनवी अंदाज' पाठ के आधार पर बताइए कि लखनऊ के नवाबों और रईसों के बारे में लेखक की क्या धारणा थी ?

2.देश प्रेम की भावना किसी भी व्यक्ति में हो सकती है, उसके लिए हथियार उठाना जरूरी नहीं है । 'नेताजी का चश्मा' पाठ के आधार पर स्पष्ट कीजिए ।

3.सुषिर-वाद्यों से क्या अभिप्राय है? शहनाई को सुषिर-वाद्यों में शाह की उपाधि क्यों दी गई होगी ?

4.वास्तविक अर्थों में संस्कृत व्यक्ति किसे कहा जा सकता है ? संस्कृति पाठ के आधार पर लिखिए ।

**12. निम्नलिखित में से किन्हीं चार प्रश्नों के उत्तर लगभग 25 से 30 शब्दों में लिखिए- (2X3=6)**

1.कवि 'जयशंकर प्रसाद' ने जो सुख का स्वप्न देखा था, उसे कविता 'आत्मकथ्य' में किस रूप में अभिव्यक्त किया गया है ?

2. 'छोड़कर तालाब मेरी झोपड़ी में खिल रहे जलजात' प्रस्तुत पंक्ति का भाव स्पष्ट कीजिए

3.परशुराम के क्रोध करने पर लक्ष्मण ने धनुष टूट जाने के लिए कौन कौन से तर्क दिए ?

4.फसल को 'हाथों के स्पर्श की गरिमा 'और 'महिमा' कहकर कवि क्या व्यक्त करना चाहता है ?

**13. निम्नलिखित में से किन्हीं तीन प्रश्नों के उत्तर लगभग 60 से 70 शब्दों में लिखिए- (4X2=8)**

1.माता का आँचल' पाठ में लेखक के ग्रामीण पारिवारिक जीवन का चित्रण हुआ है । क्या लेखक का पारिवारिक जीवन सुख- संतोष से पूर्ण था ? अपना मत अभिव्यक्त कीजिए ।

2."मैं क्यों लिखता हूं" पाठ के आधार पर बताइए कि लेखक को कौन- सी बातें लिखने को प्रेरित करती है तथा किसी रचनाकार के प्रेरणा- स्त्रोत किसी दूसरे को कुछ भी रचने के लिए किस तरह उत्साहित कर सकते हैं ?

3.आज की पीढ़ी द्वारा प्रकृति के साथ किस तरह का खिलवाड़ किया जा रहा है ? इसे रोकने में आप की क्या भूमिका होनी चाहिए ।

**लेखन**

**14 .निम्नलिखित में से किसी एक विषय पर संकेत बिंदु के आधार पर लगभग 120 शब्दों में एक अनुच्छेद लिखिए –**

**(6X1=6)**

**1.मीडिया का सामाजिक उत्तरदायित्व**

**संकेत बिंदु**

* जागरूकता
* निजी जीवन में दखल
* वैज्ञानिक सोच को बढ़ावा

**2. बीता समय फिर नहीं लौटता**

**संकेत बिंदु**

* समय का महत्व
* समय नियोजन
* समय गंवाने की हानियां

**3. पुस्तकालय ज्ञान का भंडार है**

**संकेत बिंदु**

* पुस्तकालय ज्ञान वृद्धि में सहायक है
* राष्ट्र निर्माण का साधन
* समाज कल्याण में भूमिका

**15. आए दिन बस चालकों की असावधानी के कारण हो रही दुर्घटनाओं पर चिंता व्यक्त करते हुए किसी समाचार पत्र के संपादक को पत्र लिखिए । (5X1=5)**

**अथवा**

**अपने बड़े भाई को भारतीय वायु सेना में चयन होने पर बधाई देते हुए एक पत्र लिखिए ।**

**16. राजीव गांधी फाउंडेशन उच्च शिक्षा हेतु स्कॉलरशिप प्रदान करती है अतः उसे भेजने के लिए एक स्ववृत्त लेखन तैयार कीजिए । (5X1=5)**

**अथवा**

**मान लीजिए आप कंपनी के प्रबंधक हैं और आपने नया उत्पाद लांच किया है जिसे आप को बढ़ावा देने वाले क्लाइंट को एक ईमेल लिखें और उसे उत्पाद की सारी जानकारी दें।**

**17. आपके चाचा जी ने इलेक्ट्रॉनिक सामान की दुकान खोली है ।उसके लिए 25 से 50 शब्दों में विज्ञापन तैयार कीजिए । (4X1=4)**

**अथवा**

**आप छात्रावास में रहते हैं ।अपनी छोटी बहन को दीपावली की शुभकामनाएं देते हुए 30- 40 शब्दों में संदेश लिखिए ।**