**Unit Test -3**

**Class -9**

**Subject Hindi**

**Time M.M 20**

**1 .निम्नलिखित पद्यांश को पढ़कर प्रश्नों के सर्वाधिक उपयुक्त विकल्पों का चयन कीजिए-(1×5=5)**

क्यों हूक पड़ी?

वेदना बोझ वाली- सी;

कोकिल बोलो तो !

क्या लूटा ?

मृदुल वैभव की

रखवाली- सी,

कोकिल बोलो तो!

क्या हुई बावली ?

अर्धरात्रि को चीखी,

कोकिल बोलो तो !

किस दावानल की

ज्वालाएं हैं दीखी ?

कोकिल बोलो तो !

**प्रश्न -**

**1.कवि ने कोयल को बावली क्यों कहा है ?**

(क) सुबह सुबह कूकने के कारण (ख) दोपहर में कूकने के कारण

(ग) अर्द्ध रात्रि में चीखने के कारण (घ) उपर्युक्त सभी विकल्प सही है

**2. कवि को कोयल का स्वर कैसा लगा ?**

(क)मधुर (ख)वेदना से भरा

(ग)अत्यंत मधुर (घ)उसने ध्यान ही नही दिया

**3.मृदुल वैभव की रखवाली -सी किसे कहा गया है ?**

(क)कोयल को (ख)कवि को

(ग)अंग्रेजों को (घ)दावानल को

**4. प्रस्तुत पदयांश में दावानल की ज्वालाएं किसे बताया है ?**

(क)जंगल की आग (ख)क्रांति की ज्वाला

(ग)क और ख दोनों सही है (घ)कोई नहीं

**5. प्रस्तुत पद्यांश के कवि का नाम बताइए-**

(क)रसखान (ख)कबीर

(ग)चंद्रकांत देवताले (घ)माखनलाल चतुर्वेदी

**2 .निम्नलिखित में से किन्हीं तीन प्रश्नों के उत्तर लिखिए- (2×3=6)**

(क) .किस घटना ने सालिम अली के जीवन की दिशा को बदल दिया और उन्हें पक्षी प्रेमी बना दिया ?

(ख)सालिमअली को 'बर्डवाचर' क्यों कहा गया है? 'साँवले सपनों की याद' पाठ के आधार पर लिखिए ।

(ग) कवि( माखनलाल चतुर्वेदी )को कोयल से ईर्ष्या क्यों हो रही है ?

(घ). किस शासन की तुलना तम के प्रभाव से की गई है और क्यों ?

**3 . निम्नलिखित में से किसी एक प्रश्न का उत्तर लिखिए - (4×1=4)**

(क).रीढ़ की हड्डी' पाठ के शीर्षक की सार्थकता स्पष्ट कीजिए ।

(ख). गोपाल प्रसाद विवाह को ' बिजनेस' मानते हैं और रामस्वरूप अपनी बेटी की उच्च शिक्षा को छिपाते हैं । क्या आप मानते हैं कि दोनों ही समान रूप से अपराधी हैं ?अपने विचार लिखें ।

**व्याकरण**

**4. निम्नलिखित समस्त पदों का विग्रह कर समास का नाम लिखिए -(1×5=5)**

(क) भरपेट

(ख) अपना- पराया

(ग) हवन सामग्री

(घ) मुख्याध्यापक

(ड़) नवरत्न